CELEX: 62020TN0479
Language: el
Date: 2020-07-28 00:00:00
Title: Υπόθεση T-479/20: Προσφυγή της 28ης Ιουλίου 2020 — Eurobolt κ.λπ. κατά Επιτροπής

14.9.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 304/22
            
         
      Προσφυγή της 28ης Ιουλίου 2020 — Eurobolt κ.λπ. κατά Επιτροπής
      (Υπόθεση T-479/20)
      (2020/C 304/26)
      Γλώσσα διαδικασίας: η αγγλική
      
         Διάδικοι
      
      
         Προσφεύγουσες: Eurobolt BV (‘s-Heerenberg, Κάτω Χώρες), Fabory Nederland BV (Tilburg, Κάτω Χώρες), ASF Fischer BV (Lelystad, Κάτω Χώρες), Stafa Group BV (Maarheeze, Κάτω Χώρες) (εκπρόσωποι: S. De Knop, B. Natens και A. Willems, δικηγόροι)
      
         Καθής: Ευρωπαϊκή Επιτροπή
      
         Αιτήματα
      
      Οι προσφεύγουσες ζητούν από το Γενικό Δικαστήριο:
      
                  —
               
               
                  να κρίνει την προσφυγή παραδεκτή·
               
            
                  —
               
               
                  να ακυρώσει τον εκτελεστικό κανονισμό (ΕΕ) 2020/611 της Επιτροπής της 30ής Απριλίου 2020 για την εκ νέου επιβολή του οριστικού δασμού αντιντάμπινγκ που επιβάλλεται με τον κανονισμό (ΕΚ) αριθ. 91/2009 του Συμβουλίου στις εισαγωγές ορισμένων συνδετήρων από σίδηρο ή χάλυβα, καταγωγής Λαϊκής Δημοκρατίας της Κίνας, στις εισαγωγές ορισμένων συνδετήρων από σίδηρο ή χάλυβα που αποστέλλονται από τη Μαλαισία, είτε δηλώνονται ως καταγωγής Μαλαισίας είτε όχι (1)· και
               
            
                  —
               
               
                  να καταδικάσει την Ευρωπαϊκή Επιτροπή στα δικαστικά έξοδα.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής τους, οι προσφεύγουσες προβάλλουν τρεις λόγους.
      
                  1.
               
               
                  Με τον πρώτο λόγο προβάλλεται ότι, «αίροντας» εκ των υστέρων μια παράβαση ουσιώδους τύπου, ο κανονισμός (ΕΕ) 2020/611 ενέχει παράβαση των άρθρων 266 και 264 της Συνθήκης για τη λειτουργία της Ευρωπαϊκής Ένωσης και παραβίαση της αρχής της αποτελεσματικής δικαστικής προστασίας.
               
            
                  2.
               
               
                  Με τον δεύτερο λόγο προβάλλεται ότι, επειδή στερείται έγκυρης νομικής βάσης, ο κανονισμός (ΕΕ) 2020/611 ενέχει παράβαση του άρθρου 13, παράγραφος 1, του κανονισμού (ΕΚ) 1225/2009 (2), των άρθρων 5, παράγραφος 1, και 5, παράγραφος 2, της Συνθήκης για την Ευρωπαϊκή Ένωση («ΣΕΕ»), καθώς και παραβίαση της αρχής της χρηστής διοικήσεως.
               
            
                  3.
               
               
                  Με τον τρίτο λόγο προβάλλεται ότι, απαγορεύοντας την επιστροφή και διατάσσοντας την καταβολή των επιστραφέντων δασμών αντιντάμπινγκ, ο κανονισμός (ΕΕ) 2020/611 ενέχει παράβαση των άρθρων 5, παράγραφος 1, και 5, παράγραφος 2, ΣΕΕ.
               
            
         (1)  ΕΕ 2020, L 141, σ. 1.
      
         (2)  Κανονισμός (ΕΚ) 1225/2009 του Συμβουλίου, της 30ής Νοεμβρίου 2009, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας (ΕΕ 2009, L 343, σ. 51).